Mati Rahu

Mati Rahu (sündinud 30. jaanuaril 1942 Varbla vallas Pärnumaal) on eesti meditsiinigeograaf ja epidemioloog.Eesti teaduse biograafiline leksikon, 3. köide

Elulugu
Mati Rahu on õmbleja ning meremehe ja hilisema maalri poeg.

Lõpetanud 1960. aastal Tallinna 2. Keskkooli ja 1968. aastal meditsiinigeograafina Tartu Riikliku Ülikooli bioloogia-geograafiateaduskonna; bioloogiakandidaat onkoloogia erialal (1976, NSV Liidu Meditsiiniakadeemia Eksperimentaalse ja Kliinilise Onkoloogia Instituut), väitekiri "Распространение злокачественных опухолей желудка, легких и кожи в Эстонии (статистика и нозогеография)". Olnud Eksperimentaalse ja Kliinilise Meditsiini Instituudis aastast 1968 nooremteadur, vanemteadur ja juhtivteadur, 1991–2003 epidemioloogia ja bio­statistika osakonna juhataja; Tervise Arengu Instituudis 2003–2013 epidemioloogia ja bio­statistika osakonna juhataja ja 2013– juhtivteadur. Ühtlasi 1991–1993 TÜ külalislektor, 1993–1998 ühisprofessor ja 1998–2012 külalisprofessor. Lühiajaliselt täiendanud end USA ülikoolides ja instituutides (1979, 1983, 1993). Eesti Vähiregistri rajajaid. Osalenud Siberi ja Kaug-Ida Geograafia Instituudi meditsiinigeograafia ekspeditsioonides 1973 Angara-Jenissei piirkonda ja 1978 Taga-Baikalimaale.

Teadustöö
Uurimisvaldkonnad: moodne epidemioloogia, nosogeograafia, haiguste registreerimine ja epidemioloogia, vähistatistika ja epidemioloogia terminoloogia. Loengukursused moodsast epidemioloogiast, epidemioloogilise uuringu metoodikast, teadustöö alustest (TÜ). Tõlkinud inglise keelest, sh Anders Ahlbomi ja Staffan Norelli õpiku "Sissejuhatus moodsasse epidemioloogiasse" (Tallinn, 1993). Umbes 170 teaduspublikatsiooni ja 60 aimeartiklit.

Tunnustus
 1997 Eesti Vabariigi teaduspreemia arstiteaduse valdkonnas uurimuste tsükli "Vähktõbi Eestis 1968–1992: haigestumus, levimus, elulemus ja suremus" eest (kollektiivi juht) 
 2006 Eesti Punase Risti II klassi teenetemärk
 2007 Tartu Ülikooli aumärk
 2007 Eesti Vabariigi teaduspreemia arstiteaduse valdkonnas uurimuste tsükli "Haiguste ja nende mõjurite esinemine Eesti rahvastikus" eest

Teoseid
 Атлас заболеваемости злокачественными новообразованиями населения отдельных стран-членов СЭВ (kaastoim). М, 1983
 Vähk – põhjused, levik, profülaktika (kaasautor). Tallinn, 1989
 Cancer in Estonia 1968–1992: incidence, mortality, prevalence, survival (kaasautor). Tallinn, 1996
 Eesti suremusatlas – Atlas of mortality in Estonia (kaasautor). Tallinn, 1997
 Eesti vähihaigestumuse atlas – Atlas of cancer incidence in Estonia (kaasautor). Tallinn, 1997
 Cancer incidence and thyroid disease among Estonian Chernobyl clean-up workers (kaastoim). Helsinki, 1998 (STUK Publ. A158)
 Cancer registration techniques in the New Independent States of the former Soviet Union (kaasautor). Lyon, 1998 (IARC Tech. Rep. 35)
 Cancer atlas of Northern Europe (kaasautor). Helsinki, 2001 (Cancer Society of Finland Publ. 62)
 Haiguste ja nende mõjurite esinemine Eesti rahvastikus. // EV Teaduspreemiad 2007. Tallinn, 2007.

Viited

Kirjandus
 Eksperimentaalse ja Kliinilise Meditsiini Instituudi teaduskaader 1947–1987. Tallinn, 1987, 33
 Album professorum Universitatis Tartuensis anno MCMXCVIII. Trt, 1998, 28–29
 EE 14, 400
 Kes on kes? Eesti 2000, 159
 EV Teaduspreemiad 2007, 82.


Kategooria:Eesti geograafid
Kategooria:Eesti epidemioloogid
Kategooria:Tartu Ülikooli arstiteaduskonna professorid
Kategooria:Tallinna Reaalkooli vilistlased
Kategooria:Eesti Punase Risti II klassi teenetemärgi kavalerid
Kategooria:Sündinud 1942